Suulaen toimintafunktio, EH1JB (kitalaen toiminnan läpivalaisu – videointi)

Läpivalaisututkimus, jossa kuvataan lapsen suulaen toimintaa. Mukana on puheterapeutti videoimassa tutkimusta.

**Ajan varaaminen ja yhteystiedot**

Katso ohje: [Tutkimusten ajanvaraus kuvantamisen toimialueella](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b5B4E8386-B25B-44B2-9324-4BC2D8B4D3E0%7d&file=Tutkimusten%20ajanvaraus%20kuvantamisen%20toimialueella.docx&action=default&DefaultItemOpen=1)

Ajanvaraus Kuvantamisen keskitetyn ajanvarauskeskuksen kautta puh. 08 315 2113. Päivystystutkimuksissa soita p. 08 315 3286 (arkisin klo 8-15).

Tutkimus suoritetaan F-kuvantamisella (Keskusröntgen), sisäänkäynti N tai G, sijainti N4,

1. kerros, aula 1.

Esivalmistelut

* Foniatrian poliklinikka huolehtii tutkimuksen videokuvauksesta, samoin tutkimuksessa käytettävät lauseet.
* Lapsi opetellut etukäteen saamansa lauseet.
* Saattajan (ei raskaana) läsnäolo on välttämätöntä alle kouluikäisten lasten tutkimuksissa.

Toimenpiteen kulku

Tutkimuksen tekee lastenradiologi.

Potilaan sierainten kautta ruiskutetaan pipetillä muutama tippa barium-varjoainetta nenänielun merkkaamiseksi. Tutkimuksessa potilas istuu tai seisoo tutkimustelineellä. Röntgenlääkäri läpivalaisee nenänielua ja potilas hengittää, nielaisee tai toistaa opeteltuja lauseita lääkärin ohjeen mukaan.

Puheterapeutti videoi läpivalaisukuvan.

**Jälkihoito ja seuranta**

* Barium-varjoaine poistuu nenänielusta osin niistämällä, osin suoliston kautta.